./data/phi0474/phi057/phi0474.phi057.perseus-lat1.xml
M. Tullius Cicero
sed quia qui mecum sunt, credo, quod maestitiam meam       non ferunt, domum properant, etsi poteram remanere, tamen, ut scripsi tibi, proficiscar       hinc ne relictus videar  quo autem? Lanuvio conor equidem in Tusculanum  sed faciam te statim certiorem  tu       litteras conficies  equidem credibile non est quantum scribam, quin etiam       noctibus; nihil enim somni  heri etiam effeci epistulam ad Caesarem; tibi enim placebat  quam non fuit malum scribi, si       forte opus esse putares; ut quidem nunc est, nihil sane est necesse mittere  sed id quidem, ut tibi videbitur  mittam tamen ad te exemplum       fortasse Lanuvio, nisi forte Romam  sed cras scies